På de sydvendte overdrevs- og hedearealer kan man desuden møde en del forskellige [[dagsommerfugle]]. Både de mere  almindelige arter, som [[tidselsommerfugl]], [[nældens takvinge]], [[admiral (sommerfugl)|admiral]] , [[dagpåfugleøje]], [[aurora (sommerfugl)|aurora]] og [[grønåret kålsommerfugl]], men også arter som [[spættet bredpande]], [[stregbredpande]], [[græsrandøje]], [[engrandøje]], [[okkergul randøje]], [[storplettet perlemorsommerfugl]] og [[lille ildfugl]] . Af [[natsommerfugle]] kan nævnes [[femplettet køllesværmer]] og [[gammaugle]].
==Naturfredning==
I 1937 blev et strandareal ved Hegedal Bakker [[Naturfredning i Danmark|fredet]] for at give offentligheden adgang til området af rekreative årsager. I 1970 og 71 blev yderligere arealer i bakkerne fredet for at bevare de naturhistoriske værdier. Det samlede fredede areal er på 74 [[hektar]]. Det fredede område består af [[overdrev]] og [[hede]]områder, samt [[eng]]e, der er omkranset af gammel [[løvskov]], [[Gran-slægten|granplantage]] og [[krat]]. I vandløb er der anlagt fiskedamme. Ved foden af skrænterne findes visse steder [[kildevæld]], der er afskærmet af [[strandvold]]e.
Naturbeskyttelse